da da fr en sv en en en da da fr da pl da da de de en en en ro en da en da sv da da da da da da en
Om – Hundige Apotek, Ishøj Apotek & PlusApoteket Waves
Hundige Apotek blev oprettet ved kongelig resolution af 4. maj 1976. Ole Tovborg Jensen fik bevillingen til apoteket den 9. juni 1976 og kunne åbne apoteket under navnet “Hundie Apotek” den 14. februar 1977 i Hundie Storcenter. Apoteket lå der, hvor MATAS nu er beliggende. Fra starten var der tilknyttet 2 håndkøbsudsalg i Ishøj og Karlslunde til apoteket samt et apoteksudsalg i Greve. Personalet bestod af 3 farmaceuter, 12 apoteksassistenter (svarende til 10,1 fuldtids), 4 defektricer (1,8 fuldtids), 2 elever og 4 ufaglærte. Håndkøbsudsalget i Ishøj blev i efteråret 1977 lukket og i stedet blev der oprettet et apoteksudsalg i Ishøj Bycenter. Dette udsalg blev ændret til en apoteksfilial 1. september 1979. I 1984 flyttede filialen til nye og større lokaler i Ishøj Bycenter. I november 1980 var der ansat 6 farmaceuter (4,9 fuldtids), 21 apoteksassistenter (16,7 fuldtids), 3 defektricer (2,0 fuldtids), 5 apoteksassistentelever og 9 ufaglærte. Januar 1983 blev apoteksudsalget på Greve Strandvej 116 flyttet til nye lokaler i Greve Center. I 1987 flyttede udsalget til større lokaler. I 1989 ændrede udsalget status til filial, men blev i de samme lokaler. I 1980 blev “Hundie” ændret til “Hundige”. Apoteket flyttede i 1990 over på den anden side af centergaden. Samtidig ophørte apotekets egenproduktion af lægemidler. Apotekets sidste håndkøbsudsalg lå i et supermarked i Ræveholmcentret ved Karlslunde Strand. Da supermarkedet gik konkurs i foråret 1996 blev det besluttet ikke at finde en alternativ placering og dermed lukke udsalget endegyldigt. Lars Østergaard Christensen fik den 26. juni 2005 bevilling til at drive Hundige apotek og Ishøj apotek. Hundige apotek gennemgik en stor ombygning i 2006 , der indebar et meget større publikums rum og direkte ekspedition af recepter. Desuden fik apoteket indstalleret en robot til fremtagning af medicin. Ishøj apoteket flyttede over på den anden siden af gaden ved siden af posthuset. Ishøj apotek er her i 2018 blevet ombygget og fremstår lyst og moderne, apoteket har desuden fået en ny super hurtig robot til fremtagning af medicin. 2. april 2012 flyttede Hundige apotek til nye lokaler i østfløjen af Waves. Apoteket ligger nu tæt på indgangen ved Portalen . Apoteket har 5 ekspeditonssteder til recepter og 1 håndkøbskasse. Desuden har apoteket en superhurtig robot til fremtagning af medicin. Apoteket fremstår meget moderne med et stort publikumsrum. Adgang til apoteket er meget lettere end i det gamle apotek, da der ingen døre er, så indgangen er i hele apotekets bredde. 2015 15. oktober åbnede Hundige Apotek et ” lille” udsalg tæt på Bilka. Plusapoteket Waves fungerer i dag som filial med ekspedition af både recepter og håndkøb.
Hundige Apotek og Filialer Over Bølgen 19H, Waves Center 2670 Greve hundige@hundigeapotek.dk Tel: 43 90 33 55 Fax: 43 90 12 77
Filial af Ishøj Apotek
Filial af Hundige Apotek Waves